[{"text_idx": "#000002", "text": "Estis vers\u0302ajne antau\u0306videble, ke la kunlaborantoj de la EU-Komisiono elpensos iujn trukojn por g\u0302eni la prezenton de Esperanto-proponoj dum la \"Konferenco pri la estonteco de Eu\u0306ropo\", kiun okazigas Eu\u0306ropa Unio. Ja jam en pluraj lokoj la Komisiono kontrau\u0306staris al Esperanto, disvastigis malverajn informojn pri Esperanto kaj fakte misfamigis nian lingvon."}, {"text_idx": "#000008", "text": "En la teksto de la raportoj oni informas, ke la proponojn el tiu temaro \u201dAliaj Ideoj\u201c oni atribuos al unu au\u0306 pluraj el la aliaj nau\u0306 temaroj (proks. p. 16 en la septembra raporto) \u2013 sed tiel ne okazis: La propono pri la rekono de Esperanto kiel lingvo de EU-civitanoj, ricevinta jam komence de septembro pli ol ducent voc\u0302ojn, estas netrovebla en la raporto, nek lau\u0306vorte nek enhave."}, {"text_idx": "#000014", "text": "Ne havas sencon fermi la okulojn antau\u0306 la interesosituacio de la kunlaborantoj de la EU-Komisiono. Kiam mi antau\u0306 kelkaj jaroj demandis al EU-interpretistino, c\u0302u Esperanto tie ludas iun rolon, s\u0302i spontanee kaj tute klare respondis: Ne, kaj estas bone tiel, c\u0302ar se Esperanto ludus rolon, ni c\u0302iuj perdus nian laboron."}, {"text_idx": "#000017", "text": "Tiu lingvopolitika iniciato sendube fiaskos..."}, {"text_idx": "#000018", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000020", "text": "Rigardo malantau\u0306 la sanktulan bildon"}, {"text_idx": "#000021", "text": "La observoj pri la konduto de la oficistoj de la administra centro de EU en Bruselo, lau kiuj ili ne nur la proponojn kaj sugestojn de la esperantistoj por al la abstraktaj sloganoj kaj promesoj de EU pri la kunlaboro kaj kunvivo de la regionoj de Europo, doni konkretan formon kaj instrumenton en la formo de la neutrala internacia lingvo, ne surprizas, se oni konas la veran spiritan fonon de la pseudshtata strukturo, kiu nek estas federacio nek konfederacio nek unitarisma supershtato, sed io, kio fakte ne estas jura persono, sed fantoma organizajho, kiu tamen kontrolas kaj totalisme administras la shtatojn, kiuj mem rezignis pri sia suvereneco, naive kredante, ke en la kazo de EU fakte temas pri tio, pri kio la longvidaj avoj revis...\nSed ech se EU tia ne estus, se ghi fakte estus io simila, kiel Svislando estas, konfederacio de suverenaj naciaj shtatoj kun elektitaj kaj ne simple senditaj ministroj kaj aliaj altrangaj funkciuloj, la espero de la esperantistoj, ke EU povus esti la plej konvena tereno por validigi Esperanton kiel komunan lingvon ankau en Europo, tio ne estus bona solvo kaj en la kazo (bonshance neebla) de sukceso el Esperanto farus supernacian lingvon de Europo \u2013 kaj la protagonistoj por la vere internacia lingvo devus serchi novan solvon..."}, {"text_idx": "#000038", "text": "Hm, Tauhro, kiel mi komprenu tion? C\u0302u vi opinias, ke ni toleru la misfamigon de Esperanto flanke de la kunlaborantoj de la Brusela EU-Komisiono?\nC\u0302u ni toleru, ke ili simple ne mencias niajn proponojn en la raportoj?\nSe ni ne plendas, ili dau\u0306rigos misfamigi Esperanton. Tiam estos malfacile atingi la Potencon, pri kiu Zamenhof parolis."}, {"text_idx": "#000039", "text": "Mi tre pledas por tio, ke aliaj publike rekonu, ke Esperanto estas kultura lingvo parolata de EU-civitanoj (kaj kompreneble de aliaj). Per \"aliaj\" mi celas multajn, ne nur EU-instancoj, sed ankau\u0306 asocioj diversaj. Lau\u0306 mi tio povas esti bona etapa celo por la disvastigo de Esperanto, por la kreskigo de Esperantujo."}, {"text_idx": "#000043", "text": "Vi pravas, mi perdis jam multan tempon kun la EU-Komisiono. Mi ja priskribas, kiel ili reagas. Necesas direktig\u0302i al la arbitraciulo de EU au\u0306 al parlamentanoj. Tiel."}, {"text_idx": "#000052", "text": "Por diri tute klare: Mi neniel kredas tion nek tiaj\u0302ojn. Tion s\u0302ajne kredas la homo laboranta kiel interpretisto por la Eu\u0306ropa Komisiono."}, {"text_idx": "#000060", "text": "mi ne s\u0302atas diskuti sed fari. la eu\u0306ropa komisiono de uea kaj eeu per la helpo de Lu kaj de multaj aliaj faremaj esperantistoj sukcesis meti la proponon pri Esperanto en la duan lokon de c\u0302iuj proponoj pri c\u0302iuj temoj. tio vers\u0302ajne eblis, c\u0302ar la eu\u0306ropaj civitanoj apenau\u0306 interesig\u0302as pri c\u0302i tiu iniciato de eu kaj malmulte partoprenas g\u0302in. aliflanke estas klare ke la burokratiuloj en eu provas malhelpi Esperanton. ili klare scias, kiu vere regas en eeu kaj ili volas alig\u0302i al la regantoj, sed ni dau\u0306rigu nian liberigan batalon."}, {"text_idx": "#000065", "text": "Ni ankaux vidas tian tenigxon cxe naciaj registaroj: samaj kialoj, samaj efikoj."}]